Ushtrimet fizike nëpërmjet internetit
Kompanitë tani ofrojnë kurse ushtrimesh fizike me instruktorë nëpërmjet faqeve të tyre të internetit
Nuk ka më justifikime për t’iu shmangur fiskulturës, pavarësisht orës, ose vendit ku ndodheni. Kompanitë e ushtrimeve fizike po ofrojnë çdo lloj klase në internet, kurdo që e dëshironi. FitnessGlo është një lloj i ri biznesi. Është një kompani e re ushtrimesh fizike që ofron video, të cilat ndihmojnë njerëzit me kohë të kufizuar. Ata mund t’i ndjekin videot në shtëpitë e tyre, dhomat e hoteleve, ose zyrat. Faqja e internetit lidh këdo që është në kërkim të një programi në palestër me instruktorë me përvojë të cilët i ndihmojnë për t’i bërë ato pjesë të një komuniteti në internet. Shpesh janë gratë e zëna me punë të cilat dëshirojnë një alternativë, kur nuk kanë mundësi të shkojnë në palestër. Jennifer Preston pëlqen të shkojë në palestër, por jo gjithmonë ka mundësi. Ajo thotë se programet në internet janë të shumëllojshme dhe ofrojnë alternativa të mira. , thotë ajo. Në studiot e FitnessGlo-së këtu në Kaliforni janë prodhuar më shumë se 600 video për t’u vendosur në internet. Për çdo nivel dhe ushtrim ka një kurs interneti. Ndërsa vende të tjera përqëndrohen tek numri i kalorive dhe pesha, kompania thotë se FitnessGlo është e përkushtuar për t’u ofruar njerëzve një përvojë më të mirë në palestër, gjë që i ndihmon ata të ndjehen mirë. Trajnerja Lacey Stone beson se kjo është një alternativë shumë e mirë në mungesë të mundësisë për të shkuar fizikisht në palestër. Sipas shefes ekzekutive Callie Miller, krijimi i kompanisë ishte një ide e natyrshme. Videot janë rregjistruar në një klasë me një kamer të montuar në mur. Pastaj ato montohen dhe prodhohen në vend. FitnessGlo ka instruktorë në dispozicion në internet për ata që kanë pyetje. Kurset kushtojnë 12 dollarë në muaj, dhe janë ndarë edhe në segmente të shkurtra për ata që nuk mund të angazhohen për një orë të tërë.